<classify> Bunge la Tanzania leo limepitisha Muswada wa Sheria ya Bodi ya Taaluma ya Walimu Tanzania.Waziri wa Elimu, Sayansi na Teknolojia, Profesha Joyce Ndalichako aliwasilisha muswada huo jana bungeni mjini Dodoma.Kwa muzingatia muswada huo, mara baada ya Rais John Magufuli kuisaini na kuwa sheria, walimu wote nchini watasajiliwa na itabidi wawe na leseni za kufundishia.Muswada huo ulipekekeza kuwa, mwanataaluma atakayekiuka masharti masharti yatakayowekwa kwa mujibu wa sheria hiyo atatozwa faini si chini ya shilingi milioni tatu au kifungo jela cha miaka mitano au vyote kwa pamoja.Kamati ya Kudumu ya Bunge ya Huduma na Maendeleo ya Jamii ilipendekeza kuwa, kuwe na ukomo wa adhabu ya fedha kwa kuwa kusema tu si chini ya shilingi milioni tatu kunatoa mwanya kwa muhusika kutozwa zaidi ya kiasi kilichotajwa.Bunge limeelezwa kuwa, Bodi ya Kitaalamu ya Walimu Tanzania itakuwa na majukumu mbalimbali ikiwa ni pamoja na kuinua kiwango cha utaalamu wa ualimu ili kuhakikisha walimu wanakuwa na viwango vinavyostahili vya kitaaluma na wafanye kazi kwa kuzingatia maadili ya ualimu.Waziri wa Elimu, Sayansi na Tekonolojia, Profesa Joyce Ndalichako ametaja walengwa wa bodi hiyo kuwa ni mtu yeyote aliyefuzu mafunzo ya ualimu katika chuo cha ualimu au chuo kikuu kinachotambuliwa na mamlaka husika katika ngazi astashahada, stashahada na shahada.Kwa mujibu wa Waziri Ndalichako, mlengwa wa bodi hiyo atakuwa anafundisha katika shule ya awali, shule ya msingi, shule ya sekondari, chuo cha ualimu, au chuo au kituo rasmi cha elimu ya watu wazima.Bodi hiyo itaweka viwango vya utaalamu wa ualimu, itasimamia maadili ya utaalamu wa ualimu na kufanya tafiti kuhusiana na utaalamu wa ualimu ili kuboresha tasnia hiyo.Bunge limeelezwa kuwa, bodi hiyo itawezesha na kusimamia utoaji wa mafunzo kwa walimu na kusikiliza mashauri dhidi ya mwalimu yanayohusiana na uvunjifu wa Kanuni za Maadili ya Utaalamu wa Ualimu na kutoa uamuzi.  <topic>: kitaifa 